
RAJONO SAVIVALDYBĖS ADMINISTRACIJOS BENDROJO SKYRIAUS DARBUOTOJO PAREIGYBĖS APRAŠYMAS


I. SKYRIUS
PAREIGYBĖ

1. Rajono savivaldybės administracijos Bendrojo skyriaus (toliau – Skyrius) darbuotojo pareigybė yra priskiriama kvalifikuotų darbuotojų pareigybių grupei.
2. Pareigybės lygis - C.
                  3. Pareigybės paskirtis – užtikrinti Šakių rajono savivaldybės (toliau – Savivaldybė) administracijos pastato ir kitų patalpų smulkius remonto ir priežiūros darbus - atlikti santechnikos, staliaus ir kitus remonto ir priežiūros darbus, užtikrinti tvarkingą inventoriaus būklę, pašalinti smulkius gedimus.
4. Pareigybės pavaldumas – šias pareigas einantis darbuotojas yra tiesiogiai pavaldus Skyriaus vedėjui.

II. SKYRIUS
SPECIALŪS REIKALAVIMAI ŠIAS PAREIGAS EINANČIAM DARBUOTOJUI

5. Darbuotojas, einantis šias pareigas, turi atitikti šiuos specialius reikalavimus:
5.1. turėti turėti ne žemesnį kaip vidurinį išsilavinimą ir (ar) įgytą profesinę kvalifikaciją;
5.2. gebėti atlikti įvairius santechnikos, staliaus, dažytojo ir kitus patalpų remonto ir priežiūros darbus;
5.3. žinoti Lietuvos Respublikos darbuotojų saugos ir sveikatos įstatymo nuostatas;
5.4.  turėti vairuotojo pažymėjimą (B kategorija);
5.5. būti pareigingam, darbščiam.

III. SKYRIUS
ŠIAS PAREIGAS EINANČIO DARBUOTOJO FUNKCIJOS

	6. Šias pareigas einantis darbuotojas vykdo šias funkcijas:
                     6.1. prižiūri Savivaldybės administracinį pastatą, garažus (stebi, kad nebūtų avarinių situacijų), nuolat stebi patalpų būklę, švarą, tvarką ir operatyviai šalina atsiradusius smulkius gedimus ar trūkumus ir (ar) nedelsiant apie juos praneša Bendrojo skyriaus vedėjui;
                     6.2. atlieka Savivaldybės administracijos patalpų ir inventoriaus remonto bei kitus darbus (sienų ir lubų paviršių valymą, gruntavimą, šlifavimą, tinkavimą, dažymą ar dengimą panašiomis medžiagomis, lakavimą; grindų plotų ruošimą parketo, plytelių ir kitų dangų klojimui; deda, prižiūri ir remontuoja parketą ar kitos rūšies grindis arba kloja grindis; dengia ar kloja sienas, grindis ar kitus paviršius plytelėmis ar plokštėmis; dengia sienas izoliacinėmis medžiagomis ir kt.);
                     6.3. vykdydamas Savivaldybės administracijos patalpų ir inventoriaus remonto darbus, išneša statybines ir kitas atliekas, šiukšles iš remontuojamų patalpų į atitinkamus atliekų surinkimo konteinerius;
                     6.4. palaiko tvarką ir švarą darbų vietose;
                     6.5. vyksta su Savivaldybės administracijai priklausančia transporto priemone parvežti statybinių medžiagų, baldų ir kt.;
                     6.6. surenka sumontuojamus baldus ir, esant reikalui, baldus išardo;
         6.7. padeda pakrauti ir iškrauti pervežamą inventorių, baldus ir statybines medžiagas;
	6.8. vykdo kitus nenuolatinio pobūdžio Skyriaus vedėjo pavedimus.

IV. SKYRIUS
ŠIAS PAREIGAS EINANČIO DARBUOTOJO ATSAKOMYBĖ

	7. Šias pareigas einantis darbuotojas atsako už pareigybės aprašyme nustatytų funkcijų vykdymą.

